Diari Oficial de la Generalitat Valenciana


Sumari del DOGV 1812, del 25-06-1992 (1992/825270)

ORDRE de 10 de juny de 1992, de la Conselleria del Medi Ambient, per la qual fixa els períodes hàbils de caça i estableix les vedes especials per a la temporada 1992-93 a la Comunitat Valenciana.
---------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/06/10/(1)/dof/vci/html**

### Dades del document

Número de DOGV
:   1812

Data del DOGV
:   25-06-1992

Secció del DOGV
:   DISPOSICIONS GENERALS

Número del document
:   1992/825270


Data del document
:   10-06-1992

Organisme emissor
:   Conselleria de Medi Ambient

Tipus de document
:   Ordre

Ordre de 10 de juny de 1992, de la Conselleria del Medi Ambient, per la qual fixa els períodes hàbils de caça i estableix les vedes especials per a la temporada 1992-93 a la Comunitat Valenciana.  
Complint les disposicions de la Llei de Caga de 4 d'abril de 1970 i el reglament per a aplicar-la de 25 de març de 1971, articles 23 i 25, respectivament; així com també el que s'indica a l'article 33.2 de la Llei 4/1989, de 27 de març de Conservació dels Espais Naturals i de la Flora i la Fauna Silvestres, i l'article 4 del Decret 1095/1989, de 8 de setembre, sobre espècies cinegètiques; cal assenyalar les limitacions i èpoques hàbils de caça que hauran de regir durant la temporada 1992-93.  
Per tot això, a proposta de la Direcció General de Conservació del Medi Natural, atesos els consells de caça i fent ús de les facultats que tinc atribuïdes,  
ORDENE  
Article primer. Períodes hàbils  
1.1 Caça menor, en general. Del 12 d'octubre al 6 de gener  
a) Dies hàbils: seran els dijous, els dissabtes, els diumenges i els festius a qualsevol tipus de terrenys; s?entén, d'ara endavant i a l?efecte d'aquesta ordre, per festius, únicament els d'àmbit autonòmic o nacional.  
b) Són incloses en aquest grup, les següents espècies: conill (Oryctolagus cuniculus),llebre (Lepus europaeus), rabosot (Vulpes vulpes), perdiu (Alectoris rufa), guatla (Coturnix coturnix), colom tudó (Columba palumbus), colom xixella (Columba oenas), colom roquer (Columba livia), tórtora (Streptolia turtur), becada (Scolopax rusticola), fredeluga (Vanellus vanellus), tord (Turdus philomelos), tord burell (Turdus pilaris), tord ala- roig (Turdus iliacus), rei de tords (Turdus viscivorus), estornell vulgar (Sturnus vulgaris), estornell negre (Sturnus unicolor) i garsa (Pica pica), gralleta (Corvus monedula), cornella negra (Corvus corone), així com també les espècies de faisà (Phasianus colahicus), guatla japonesa (Coturnix coturnix v.japonica) i les espècies de granges cinegètiques, segons preveu el Reial Decret 1118/1989, de 15 de setembre.  
1.2 Aus aquàtiques.  
A) Períodes.  
a) Terrenys declarats d'aus aquàtiques. A València i Alacant, del 17 d'octubre de 1992 al 31 de gener de 1993, els dissabtes, els diumenges i els festius. A Castelló, del 15 d'octubre de 1992 al 31 de gener de 1993, els dijous, els diumenges i els festius.  
b) Per a la resta de zones, només podrà ser practicada la caça daus aquàtiques del 17 d?octubre al 6 de gener, els dijous, els dissabtes, els diumenges i els festius.  
c) A tots els termes municipals afectats, totalment o parcial, pel Parc Natural de l'Albufera, serà aplicable el que dispose el reglament especial de caça que aprovarà la Conselleria del Medi Ambient amb l?informe previ del consell directiu del parc.  
B) Terrenys.  
Són terrenys d'aus aquàtiques els vedats, així donats d'alta, d'acord amb l'article 2n. de l'Ordre de 15 de juny de 1988, de la Conselleria d?Agricultura i Pesca.  
C) La caça d'aus aquàtiques és permesa d'una hora abans de l'eixida del sòl a una hora després de la posta, preses, aquestes hores, de l'almanac.  
D) Els titulars dels vedats privats de caça d'aus aquàtiques hauran de programar les tirades organitzades en un calendari, que presentaran abans del 15 de setembre, a les direccions territorials corresponents de la Conselleria del Medi Ambient. La modificació de dies hàbils només podrà ser concedida prèvia aprovació del Pla Tècnic d?aprofitament Cinegètic o, si no n'hi ha, mitjançant la presentació d'un calendari de tirades que expose que la pressió cinegètica és igual o inferior a l'establerta en aquesta ordre.  
E) Les espècies incloses en aquest grup són les següents: ànec coll- verd (Anas platyrhynchos), ànec griset (Anas Strepera), ànec xiulador (Anas penelope), ànec marcenc (Anas acuta), ànec cullerot (Anas clypeata), ànec bec- vermell (Netta rufina), xarxet (Anas crecca), xarrasclet (Anas querquedula), ànec cap- roig (Aythia ferina), ànec de plomall (Aythia fuligula), fotja (Fulica atra), becadell (Gallinago gallinago), becadell sord (Lymnocryptes minima), gavina vulgar (Larus rudibundus) i gavià argentat (Larus cachinnans).  
1.3 Caça major.  
1.3.1 Porc senglar (Sus scrofa).  
Als terrenys d'aprofitament cinegètic especial, del 12 d'octubre de 1992 a 4 6 de gener de 1993, els dijous, els dissabtes, els diumenges i els festius.  
Als terrenys d'aprofitament cinegètic comú, durant els mateixos períodes, només els dissabtes, els diumenges i els festius.  
En qualsevol cas, requeriran autorització de les direccions territorials corresponents, les caceres on participen més de 9 caçadors o més de 15 gossos.  
1.3.2. Altres espècies de caça major: cérvol (Cervus elaphus), daina (Dama dama), mufló (Ovis musimon), cabra salvatge (capra pyrenaica) i arruí (Ammotragus lervia).  
a) Reserves nacionals de caça i vedats de caça major; el període hàbil serà el que establesquen els respectius plans d'aprofitament cinegètic.  
b) La resta de tipus de terrenys. Les direccions territorials de la Conselleria del Medi Ambient podran autoritzar la caça d'un sol exemplar per llicència, mitjançant permís específic on es reflectiran els dies i llocs concrets.  
1.4 Pròrroga del període hàbil per a estornells i tords; segons les densitats de població d'aquestes aus se?n prorroga la caça fins el 31 de gener de 1993, només els dies hàbils especificats per a la caça menor en general, segons ha estat determinat a l'article 1·1.a.  
A partir del tancament del període hàbil per a la caça menor, el 6 de gener, només podrà ser caçada des de llocs fixos i resta prohibit circular amb armes desenfundades i gossos solts. Durant la pròrroga, el caçador podrà auxiliar-se mitjançant gossos per a caçar les aus.  
Les espècies afectades per aquesta prórroga són l'estornell vulgar (Sturnus vulgaris), estornell negre (Sturnus unicolor), tord (Turdus philomelos), tord burell (Turdus pilaris), tord ala- roig (Turdus iliacus) i rei de tords (Turdus viscivorus).  
Article segon. D'altres modalitats de caça  
2.1. Caça del conill amb gossos i sense armes.  
A més del que s'estableix per a la caça menor en general, es podran caçar conills (Oryctolagus cuniculus) amb ajuda de gossos i sense armes, del 15 d'agost a l'11 d?octubre de 1992, els dijous, els dissabtes, els diumenges i els festius.  
2.2 Caça de perdiu amb mascles com a reclam. Fent ús de l'autorització que la Llei 4/1989, de 27 de març concedeix per a aquesta modalitat de caça, a la disposició addicional 7a., és permesa a terrenys d?aprofitament cinegètic especial en les següents condicions:  
a) Període de caça.  
A Alacant.  
Zona alta, del 24 de gener al 28 de febrer de 1993.  
Comprén aquesta zona els següents termes municipals: Agres, Aigües, Alcocer de Planes, Alcolecha, Alcoi, Alfafara, Almudaina, Alquería de Aznar, Balones, Bañeres, Benasau, Benejama, Beniardà, Beniarrés, Benichembla, Benifallim, Benifato, Benilloba, Benillup, Benimantell, Benimarfull, Benimasot, Biar, Bolulla, Busot, Campo de Mirra, Cañada, Castalla, Castell de Castells, Cocentaina, Confrides, Elda, Facheca, Famorca, Gaianes, Gorga, Guadalest, Ibi, Millena, Murla, Muro de Alcoy, Onil, Orba, l?Orxa, Parcent, Penàguila, Petrer, Pinoso, Planes, Quatretondeta, Relleu, Salinas, Sax, Sella, Tàrbena, Tibi, Tollos, Torremanzanas, Vall de Alcalà, Vall de Gallinera, Vall de Laguart, Villena i Xixona.  
Zona baixa, del 17 de gener al 21 de febrer de 1993.  
Comprén aquesta zona la resta de termes municipals de la província d'Alacant.  
A Castelló i València.  
Els dijous, els dissabtes, els diumenges i els festius. El període hàbil serà entre el 4 i el 25 de febrer de 1993.  
b) L?horari de caça serà des de l?eixida a la posta de sol, i es prendrà les hores d'alba i ocàs de l'almanac.  
c) El nombre màxim d?exemplars per caçador i dia serà de tres.  
d) Els llocs se situaran a més de 500 metres del límit cinegètic de més a prop, tret que hi haja acord entre titulars de vedats confrontants.  
Article tercer. Mitja veda  
Els titulars dels vedats privats podran sol·licitar abans del 15 de juliol, a les direccions territorials, la següent modificació al que es disposa en aquesta ordre:  
«Caçar els dijous, els dissabtes, els diumenges i els festius del període comprès entre el 15 i el 27 d'agost de 1992, la guatla a mà, la tórtora i el colom tudó des de llocs fixos i sense gossos; resta prohibit de transitar fora dels llocs amb les armes desenfundades».  
Durant aquest període no podrà haver al mateix vedat caça del conill amb gos i sense armes.  
Article quart. Limitacions i excepcions cinegètiques d'àmbit provincial.  
4.1 Alacant.  
a) Resta prohibida la caça al Parc Natural del Penyal d'Ifac  
b) Resta prohibida la caça de la guatla durant la mitja veda.  
c) Resta prohibida la caça d'aquàtiques a l?embassament de la Pedrera i a l?embassament de Beniarrés, des de la presa fins al pont de Benamer (Muro de Alcoy).  
4.2. Castelló.  
a) Es prohibeix la caça a la desembocadura del riu Millars, des del pont de Burriana fins a la desembocadura, tret dels tirs de colom i guatla degudament autoritzats.  
b) Resta prohibida la caça a l?Estany de Nules.  
4.3 València.  
a) Als terrenys d?aprofitament cinegètic comú situats a l?est de les carreteres nacionals 340 (Barcelona- València) i 332 (València- Alacant), des de l?entrada a la província de València fins a Oliva i la carretera comarcal 3318 (Oliva- Pego), fins al límit de la província. Només es permet la caça els dissabtes, els diumenges i els festius i en el període comprés entre el 17 d'octubre de 1992 i el 6 de gener de 1993.  
b) Resta prohibida la caça a l?Estany de Cullera.  
Article cinquè  
5.1 Resta prohibit tot tipus de caça fins el 12 d'octubre de 1993 en aquells terrenys que durant 1992 hagen patit o patesquen incendis forestals, independentment de la qualificació cinegètica que tinguen.  
5.2 Durant la pràctica de la caça el pas per les zones incendiades serà realitzat amb les armes enfundades.  
5.3 Excepcionalment, els directors territorials podran autoritzar la caça als terrenys incendiats per causa de danys a l'agricultura o a fi d'evitar desequilibris poblacionals.  
Article sisé  
Concursos i competicions de caça i tir. Els concursos de caça i tir on intervinguen peces vives de caça hauran de ser autoritzats per la direcció territorial de la Conselleria del Medi Ambient i sol·licitar-ho, si més no, amb un mes d'anticipació.  
Article seté  
Per a tot allò que no regula aquesta ordre, valdran les disposicions de la Llei de Caça vigent i del reglament que té; de l?Ordre de 15 de juny de 1988 de la Conselleria d?agricultura i Pesca, i del que preveu la Llei 4/1989, de 27 de març, i la legislació que la desplega.  
DISPOSICIO ADDICIONAL  
Les direccions territorials són facultades per a autoritzar amb caràcter excepcional i d?acord amb l'annex d'aquesta ordre els aspectes que no hi són regulats quan es referesquen a espècies no incloses al catàleg d?espècies amenaçades.  
DISPOSICIONS FINALS  
Primera  
La Direcció General de Conservació del Medi Natural de la Conselleria del Medi Ambient és facultada perquè dicte totes les resolucions que hi calguen per al desplegament d?aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 10 de juny de 1992.  
El Conseller de Medi Ambient,   
ANTONI ESCARRE I ESTEVE  
ANNEX  
Documentació que cal presentar a les direccions territorials per a sol·licitar autoritzacions excepcionals i expresses a l'empara de l'article 28.2 de la Llei 4/1989, de 27 de març.  
1. Dades identificatives del titular.  
2. Espècie que es vulga caçar i el nombre d'exemplars.  
3. Mètode que es vulga emprar i nombre d'unitats de l'art a emprar.  
4. Dades de l'àrea de caça (vedat).  
5. Dades identificatives del personal qualificat que emprarà, si és el cas.  
6. Dades d'inici i final de l'activitat.  
7. Possibles riscos pel mètode, l'època o l'àrea.  
8. Dades sobre els controls que pretenen exercir si és el cas.  
9. Raó, caldrà justificar la necessitat de l'autorització, segons els danys que s'hi puguen originar i, en qualsevol cas, per algun dels motius previstos en l'article 28.2.


Còpia Permalink ELI